《登东山》
明代·白圻

为爱东山一登眺，谢公游处事多违。奕棋人去亭空在，洗屐池閒草自辉。

明月每依江水落，白云时逐野僧归。风流千古悲陈迹，独倚高楼送夕晖。

作者简介：白圻（1466—1517），明常州府武进人，字辅之。白昂子。成化二十年进士。授南京户部主事，历浙江布政司参议，奏免长兴县被灾农田赋额。累迁右副都御史总督南京粮储，疏请革冗费冗食以平衡收支，颇切时宜。